Täna öösel ja homme päeval on elekter Eestis tasuta...aga seal on juures väike konks
#000003
Riigi Ilmateenistus teatab, et ilmakaardil on kujunemas olukord, mis soodustab võimsate äikesepilvede arengut. Palju äikest tähendab tasuta elektrit – tuleb ainult ise olla kõva mees ja see kokku korjata.
#000004
Riigi Ilmateenistuse sõnul saavad kõigepealt tasuta elektrit koguda saarte kõvad mehed. Nimelt täna õhtul ja eeloleval ööl on äikesevihma (koos rahe ja tugevate tuuleiilidega) oodata Saare- ja Hiiumaal.
#000005
Homme hommikul pangu valmis end Läänemaa ja Pärnumaa kõvad mehed, sest saartelt liigub vöönd hommikuks edasi mandri läänerannikule (Lääne- ja Pärnumaa) ning jätkab liikumist itta.
#000006
Homme päeval ja pärastlõunal on äikesevihma võimalus suurim Kaberneeme-Põltsamaa-Valga joonest lääne pool ehk siis ka teised kõvad mehed Eestis saavad tasuta elektri korjamise ära proovida.
#000007
Ära muretse – meil on sulle kolm suurepärast nippi, kuidas välku kinni püüda. Mis sa sellega edasi teed, on juba sinu asi.
#000008
1.Kõnni ringi õues pika pika metalltoruga. Kui sa välku kinni ei püüagi, siis vähemalt on see hea trenn värskes õhus.
#000009
2.Otsi viljapõld, mille keskel on üks suur puu. Midagi pole kindel aga selle otsa ronides võib juhtuda, et välk lööb sinna sisse.
#000010
3.Kinnita ilutulestikuraketi külge vasktraat ja lase neid rakette äikesepilve poole. Sel viisil talitades peaaegu garanteerid selle, et mingi surakas sealt sinu suunda ära ka tuleb.
#000011
Head tasuta elektri korjamist, kallid lugejad!
#000012